หนูมีน้ำหนักตัวเยอะคะแล้วประจำเดือนชอบขาด2-3เดือนมาทีตอนมาก็ปกติค่ะไม่ปวดท้องอยากทราบว่าประจำเดือนขาดแบบนี้ผิดปกติหรือป่าว
สวัสดีค่ะ การที่ประจำเดือนไม่มาโรคอ้วนก็ถือเป็นสาเหตุหนึ่งค่ะ เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วยสำหรับสาเหตุอื่นๆ ที่เป็นไปได้ ได้แก่-การตั้งครรภ์ หากมีเพศสัมพันธ์ ก็มีโอกาสที่จะตั้งครรภ์ได้ ดังนั้นแนะนำให้ตรวจการตั้งครรภ์ด้วยค่ะ-ความเครียดทำให้มีผลต่อการหลั่งฮอร์โมนเพศของต่อมใต้สมอง- การออกกำลังกายอย่างหักโหม ทำงานหนัก พักผ่อนน้อย อดนอน นอนดึก ซึ่งจะไปมีผลกระทบต่อการหลั่งฮฮร์โมนเพศของต่อมใต้สมองเช่นกัน- ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovarian syndrome ผู้ป่วยโรคนี้มักมีรูปร่างอ้วน อาจมีขนดก ขนหนวดหนากว่าผู้หญิงทั่วไปสาเหตุอื่นๆ ที่พบได้น้อย เช่น ภาวะไทรอยด์ฮอร์โมนต่ำหรือไทรอยด์เป็นพิษ การตีบตันของปากมดลูกหรือโพรงมดลูก ซึ่งเกิดจากพังผืดที่เป็นผลจากการเกิดการอักเสบของมดลูกหรือเป็นเนื้องอกของต่อมใต้สมอง เป็นต้นหากไม่ได้มีเพศสัมพันธ์หรือได้ตรวจการตั้งครรภ์แล้วไม่พบว่าตั้งครรภ์ แนะนำให้รอไปก่อนค่ะ หากประจำเดือนยังคงไม่มามากกว่า 3 รอบเดือนหรือนานกว่า 6 เดือน แนะนำว่าควรไปพบแพทย์ค่ะ